CELEX: 62019TN0655
Language: bg
Date: 2019-09-27 00:00:00
Title: Дело T-655/19: Жалба, подадена на 27 септември 2019 г. — Ferriera Valsabbia и Valsabbia Investimenti/Комисия

25.11.2019   
            
            
               BG
            
            
               Официален вестник на Европейския съюз
            
            
               C 399/87
            
         
      Жалба, подадена на 27 септември 2019 г. — Ferriera Valsabbia и Valsabbia Investimenti/Комисия
      (Дело T-655/19)
      (2019/C 399/106)
      Език на производството: италиански
      
         Страни
      
      
         Жалбоподатели: Ferriera Valsabbia SpA (Одоло, Италия), Valsabbia Investimenti SpA (Одоло) (представители: D. Slater, Solicitor, G. Carnazza и D. Fosselard, avvocati)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени решението в частта, която се отнася до тях,
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателите изтъкват четири основания в подкрепа на жалбата.
      
                  1.
               
               
                  Първото основание е изведено от нарушение на член 266 ДФЕС, на член 14 и член 27, параграф 1 от Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора (ОВ L 1, 2003 г., стр. 1; Специално издание на български език, 2007 г., глава 8, том 1, стр. 167) и на членове 11, 12 и 14 от Регламент (ЕО) № 773/2004 на Комисията от 7 април 2004 година относно водените от Комисията производства съгласно членове 81 и 82 от Договора за ЕО (ОВ L 123, 2004 г., стp. 18; Специално издание на български език, 2007 г., глава 8, том 1, стр. 242).
                  
                              —
                           
                           
                              В това отношение се изтъква, че Комисията не е санирала нарушението на процесуалните правила, за което е била критикувана от Общия съд в решение от 21 септември 2017 г., Ferriera Valsabbia, Valsabbia Investimenti и Alfa Acciai/Комисия (C 86/15 P и C 87/15 P, EU:C:2017:717), след постановяването на което е приела обжалваното решение.
                           
                        
            
                  2.
               
               
                  Второто основание е изведено от грешка при тълкуването и от нарушение на член 41 от Хартата на основните права на Европейския съюз и на член 296 ДФЕС.
                  
                              —
                           
                           
                              В това отношение се изтъква, че Комисията е счела, че няма компетентност да се произнесе по евентуалното нарушение на принципа за провеждане на производството в разумен срок.
                           
                        
            
                  3.
               
               
                  Трето основание е изведено от нарушение и неправилно тълкуване на член 6 от Европейската конвенция за правата на човека и на членове 41 и 47 от Хартата на основните права на Европейския съюз, водещо до нарушаване на закона и до превишаване на правомощия.
                  
                              —
                           
                           
                              В това отношение се изтъква, че Комисията де факто е нарушила принципа за провеждане на производството в разумен срок.
                           
                        
            
                  4.
               
               
                  Четвъртото основание е изведено от нарушение на член 296, неправилни и противоречиви мотиви и явна грешка в преценката.
                  
                              —
                           
                           
                              В това отношение се изтъква, че повторното приемане на обжалваното решение е мотивирано от Комисията с необходимостта от претегляне разглежданите в производството интереси, като тези мотиви обаче изглежда не са достатъчни и освен това са опорочени от множество фактически грешки.